16 persoane au fost reținute într-un dosar de fraudă imobiliară, vizând terenuri în București și Ilfov
Polițiștii au reținut 16 persoane, într-un dosar care vizează o grupare infracțională, ce ar fi încercat să vândă fraudulos terenuri în zone strategice din București și Ilfov. Operațiunea a implicat 47 de percheziții în mai multe județe, iar suspecții sunt acuzați de falsificarea de documente oficiale și spălarea banilor, cu scopul de a obține foloase materiale de milioane de euro, transmite News.ro.